Държавен вестник, бр. 6, 2026 г., стр. 87

БРОЙ  6	
Д Ъ Р Ж А В Е Н  В Е С Т Н И К 	
СТР.  87  
 
Местоположение на работното място: работата се извършва предимно на едно и също 
място в производствен цех или складово помещение.  
Отговорности:  
 
Носи отговорност за качеството на собствената работа при изпълнение на конкретните 
задачи.  
 
Носи отговорност за правилното използване и поддържане на поверените му 
инструменти и оборудване.  
Взаимоотношения: работи под прякото ръководство на технолога или друг ръководител. 
Комуникира с колеги от смяната и други отдели.  
Личностни качества: дисциплина, отговорност, прецизност, умения за работа в екип, 
спазване на инструкции, физическа издръжливост. 
2.2. Втора степен на професионална квалификация по професията 
Лицето, придобило втора степен на професионална квалификация по професията 
„Преработка на плодове и зеленчуци“, изпълнява самостоятелно операции, свързани с 
производството, опаковането, съхранението и експедицията на продукти от плодове и зеленчуци. 
Неговата дейност се организира и контролира от специалист с по-висока квалификация. 
Специалистът от тази степен носи отговорност за спазването на технологичните режими и прилагане на 
изискванията, свързани с качеството на произведената продукция. 
Основни дейности: 
Преработка на плодове и зеленчуци: подготвя суровини и материали за производство, като 
извършва претегляне, дозиране и смесване на съставките според рецептурите и проверява 
готовността на машините и съоръженията за работа; извършва технологични операции с помощта 
на машини и съоръжения, като настройва параметрите им, следи за правилната им работа; следи 
за спазването на технологичните режими и параметри, като измерва и записва температура, 
влажност, време и други показатели, и регулира процесите при отклонения; следи за качеството 
на полуфабрикатите и готовата продукция, като взема проби, извършва визуални и други анализи 
и оценява съответствието им със стандартите; коригира настройките на машините, добавя или 
отстранява материали или предприема други мерки в рамките на своята компетентност за 
поддържане на производствения процес. 
Опаковане на продукти от плодове и зеленчуци: подготвя опаковъчни материали, като 
зарежда машините с фолио, кутии, етикети, бутилки, буркани, капачки и други материали и 
проверява тяхното качество и съответствие с изискванията; опакова готовата продукция в 
съответствие с изискванията, като настройва машините за опаковане, следи за правилната им 
работа и извършва ръчно опаковане на продукти със специални изисквания; етикетира 
опакованата продукция, като проверява информацията на етикетите, поставя ги върху опаковките 
и следи за правилната работа на машините за етикетиране. 
Съхраняване на продукти от плодове и зеленчуци: подрежда и съхранява готовата 
продукция в складови помещения, като организира правилното разположение на касетки, палети, 
ролпалети, колички и използва системи за складова логистика; контролира условията на 
съхранение, като следи и записва температура, влажност, следи за вентилацията в складовите 
помещения и предприема мерки за поддържане на оптимални условия. 
Експедиране на продукти от плодове и зеленчуци: подготвя готовата продукция за 
експедиция, като комплектова поръчките, проверява количеството и качеството на изделията и